Brad Paisley - "Water"
Marinda Lambart ​​ໄດ້ 3 ລາງວັນ: ນັກ​ຮ້ອງຍິງ ດີ​ເດັ່ນ​ແຫ່ງ​ປີ ແລະອື່ນໆອີກ. ຈະມາກ່ອມທ່ານໃນບົດເພງ “The House That Builtt Me”
ແຟນໆເພງຂອງ VOA ຈະຕ້ອງທັນສະໄໝໄດ້ຮັບຟັງ ເພງໃໝ່ໆທັນເຫດການຕະລອດ ແລະວັນນະສອນຈະນຳ ຜົນງານເພງເດັ່ນໆທີ່ຫາກໍໄດ້ຮັບລາງວັນລູກທົ່ງອະເມຣິກັນ (CMA-Country Music Awards) ທີ່ຫາກໍປະກາດຜົນ ໄປໃນວັນທີ່ 10 ເດືອນຕຸລານີ້ ຊຶ່ງເພງທຳອິດນີ້ເປັນຂອງ Brad Paisley  ເຈົ້າຂອງລາງວັນສິນລະປິນດີເດັ່ນແຫ່ງ ປີຫຼື ແລະນີ້ກໍເປັນ ຄັ້ງທໍາອິດຂອງຜູ້ກ່ຽວທີ່ໄດ້ຮັບສູງສຸດໃນວົງການເພງລູກ ທົ່ງອະເມຣິກັນ ທີ່ທຸກໆສິນລະປິນໃຝ່ຝັນຢາກເປັນເຈົ້າຂອງ ລາງວັນນີ້ ຂໍມອບເພງ  ຂອງ Brad Paisley ໃຫ້ແກ່ແຟນເພງທີ່ຊື່ນຊອບເພງລູກທົ່ງ ອະເມຣິກັນ…ແລະຫວັງວ່າທ່ານຜູ້ຟັງຄົງຈະບໍ່ມີຄວາມຮູ້ສຶກທີ່ແຕກຕ່າງໄປຈາກວັນນະສອນ ທີ່ເຫັນວ່າ ເພງນີ້ແມ່ນສຸດຍອດໄປເລີຍ… ສ່ວນນັກຮ້ອງສາວລູກທົ່ງອະເມຣິກັນ ສຽງດີຢ່າງ Marinda Lambart ກໍມາແຮງທີ່ສຸດ ໃນເວລານີ້ ຊຶ່ງຜູ້ກ່ຽວມີຊື່ເຂົ້າຊີງລາງວັນເຖິງ 9 ຂະແໜງໃນປີ 2010 ນີ້ແລະກໍໄດ້ຄ້ວາ ລາງວັນກັບບ້ານໄປ ເຖິງ 3 ລາງວັນດ້ວຍກັນ ອັນມີຕໍາແໜງ ນັກຮ້ອງຍິງດີເດັ່ນແຫ່ງປີ, Album ຍອດຍ້ຽມແຫ່ງປີ ແລະ Video ຍອດຍ້ຽມແຫ່ງປີ ແລະກໍເປັນປີທໍາອິດເຊັ່ນກັນທີ່ Marinda ໄດ້ຮັບລາງວັນລູກທົ່ງອະເມຣິກັນ ວັນນະສອນຂໍແນະນຳຜົນງານເພງທີ່ໄດ້ຮັບລາງວັນຂອງກຸ່ມສິນລະປິນຍອດຍ້ຽມແຫ່ງປີ Lady Antebelum ໃນບົດເພງ Need You Now ແລະຄັ້ງຕໍ່ໄປ ວັນນະສອນຈະນຳ ຜົນງານເດັ່ນໆມາຝາກທ່ານຜູ້ຟັງອີກຟັງ ນອນລັບຝັນດີ ພົບກັນໃໝ່ໃນສັບປະດາໜ້າ